stanford-oval/wikipedia huggingface dataset:
Köhniö
Aiheesta muualla

Kuvia tai muita tiedostoja aiheesta Köhniö Wikimedia Commonsissa
Jyväskylän kaupunginosat suuralueittain
| --- | --- |
01 Kantakaupunki: 1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja: 7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas: 13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo: 15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala: 22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi: 18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki (Köhniöntaus)
07 Keljo: 10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila: 16. Halssila  (Aittorinne; Kivistö; Tuohimutka)
09 Säynätsalo: 31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä: 58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola: 41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä: 65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka: 38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti: 80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Kristiinankaupungin markkinat

Kristiinankaupungin kesämarkkinoita vuonna 1989.
Kristiinankaupungin markkinat ovat Pohjanmaalla Kristiinankaupungissa järjestettäviä markkinoita.
Nykyään Kristiinankaupungissa pidetään neljät markkinat vuosittain. Niistä merkittävimmät ovat vuodesta 1783 lähtien Mikkelinpäivänä järjestetyt Mikkelinmarkkinat sekä heinäkuiset kesämarkkinat. Vuonna 1969 ensimmäisen kerran järjestetyt kesämarkkinat ovat yksi Suomen suosituimpia markkinatapahtumia. Kolmen päivän aikana niillä vierailee yli 60 000 kävijää. Vuoden 2012 markkinoiden avaajana toimi ministeri Carl Haglund ja niille odotettiin jopa 70 000 henkeä.
Kaksi muuta Kristiinankaupungin vuosittaista markkinapäivää ovat vuonna 2016 ensimmäisen kerran järjestetyt Kevätmarkkinat sekä syyskuun ensimmäisenä lauantaina järjestettävät Wanhanajan toripäivät.
Kevätmarkkinat korvasi Kynttilänpäivän talvimarkkinat, jotka pidettiin viimeisen kerran vuonna 2015.
Pahang

| Pahang Negeri Pahang> Malesian osavaltiot ja territoriot |
| --- | --- |

 Lippu:  Vaakuna
 Sijainti
 Koordinaatit: 3°45′N, 102°30′E 
Valtio:   Malesia
Hallinto:  
 – Pääkaupunki:  Kuantan
 – Kuninkaall. pääkaup.:  Pekan
 – Sulttaani:  Ahmad Shah
Pinta-ala:  36 135 km²
Väkiluku (2010):  1 500 817
 – väestötiheys:  40 as./km²
Kielet:  malaiji
Pahang (jawiksi ڨهڠ ) on Malesian osavaltio Malakan niemimaalla. Se on pinta-alaltaan Länsi-Malesian laajin, ja koko maan kolmanneksi laajin osavaltio. Sen pinta-ala on 36 137 neliökilometriä ja asukasluku noin 1,5 miljoonaa. Pahangin pääkaupunki on Kuantan ja kuninkaallinen pääkaupunki on Pekan.
Maantiede

Pahang on pinta-alaltaan Länsi-Malesian laajin osavaltio, sen pinta-ala on 36 137 neliökilometriä. Lähes kaksi kolmasosaa Pahangin pinta-alasta on tiheää trooppista sademetsää. Pahangin, ja sen naapuriosavaltioiden Kelantanin ja Terengganun alueilla olevan Taman Negaran kansallispuiston sademetsien arvioidaan olevan maailman vanhimpia, sen iäksi on arvioitu 130 miljoonaa vuotta.
Osavaltion alueella on myös turisteja houkuttelevia hiekkarantoja ja Pahangin osavaltioon kuuluva saari Tioman on suosittu matkailukohde.
Historia

Pahangin alueella on ollut ihmisasutusta jo mesoliittisella kaudella, jolloin metsästäjä-keräilijäheimot asuttivat alueen luolia. Heistä kehittyi vuosien kuluessa semang alkuperäisasukasheimo, jotka edelleen elävät osavaltion alueella.
Nykyinen Pahangin alue kuului Srivijayan valtakuntaan 700-800 -luvuilta lähtien. Srivijayan vaikutusvalta alueella hiipui 1000-luvulla, mistä lähtien siamilaiset hallitsivat aluetta 1400-luvulle asti. Malakan sulttaanikunta nousi 1400-luvulla Malaijien saariston hallitsevaksi valtakunnaksi, ja Malakan vaikutusvaltaan kuului myös Pahang.
Portugalilaiset valtasivat Malakan vuonna 1511, mistä lähtien Pahang sai jatkuvasti kärsiä muiden valloituksista ja miehityksistä. Malakan niemimaalla valta-asemasta kilpailivat portugalilaiset, hollantilaiset, Acehin sulttaanikunta ja Johoren sulttaanikunta. 1600-luvulle tultaessa alue oli joutunut yhä vahvemmin Acehin vallan alle. Hollantilaiset kasvattivat valtaansa Malaijien saaristossa 1600-luvulta lähtien ja ajoivat portugalilaiset pois nykyisen Malesian alueelta ja kukistivat Acehin kasvaneen vallan Malakan niemimaalla. Portugalilaisten ja Acehin vaikutusvallan jälkeen alue joutui hollantilaisten kanssa liittoutuneen Johoren vaikutusvaltaan. 1800-luvulla Malakan niemimaa taas joutui Britannian hallintaan.
Johoren sulttaanikunta luhistui 1800-luvulla ja myös Pahang ajautui sisällissotaan. Bendahara Wan Ahmed julisti itsensä Pahangin sulttaaniksi vuonna 1882. Pian tämän jälkeen Pahang liittyi Britannian siirtomaahallinnon perustamaan Liittoutuneisiin malaijivaltioihin.
Japani miehitti Malakan niemimaan Toisen maailmansodan aikana. Japanilaisten vetäydyttyä vuonna 1948 Pahang liittyi Malaijan liittovaltioon, joka itsenäistyi Britanniasta vuonna 1957.
Politiikka

Pahangin hallitsija on sulttaani, jonka arvo on perinnöllinen. Pahangin sulttaani toimii myös vuorollaan Malesian kuninkaana.
Aiheesta muualla

Wikimedia Commonsissa on kuvia tai muita tiedostoja aiheesta .
Malesia
| --- | --- |
Osavaltiot:   Johor   Kedah   Kelantan   Malakka   Negeri Sembilan   Pahang   Perak   Perlis   Penang   Sabah   Sarawak   Selangor   Terengganu 
Liittovaltion territoriot:   Kuala Lumpur   Labuan   Putrajaya 
Teeplantaasi Cameron Highlandsin alueella Pahangissa.
Moshe Sharett

| Moshe Sharett> משה שרת |
| --- | --- |

Israelin 2. pääministeri
 7. joulukuuta 1953 – 2. marraskuuta 1955  
Presidentti:  Jitzhak Ben-Zvi
Edeltäjä:  David Ben-Gurion
Seuraaja:  David Ben-Gurion
Henkilötiedot
Syntynyt: 15. lokakuuta 1894 H’erson, Ukraina, Venäjä
Kuollut: 7. heinäkuuta 1965 (70 vuotta) Jerusalem, Israel
Puoliso:  Tzipora Meirov
Tiedot
Puolue:  Mapai
Uskonto:  juutalaisuus
 Nimikirjoitus
Moshe Sharett (hepr. ‏משה שרת‎‎, 15. lokakuuta 1894 H’erson – 7. heinäkuuta 1965 Jerusalem) oli Israelin toinen pääministeri David Ben-Gurionin pääministerikausien välissä vuosina 1953–1955 ja ensimmäinen ulkoministeri vuosina 1948–1956.
Elämä

Moshe Shertok syntyi H’ersonissa Venäjän keisarikunnassa, nykyisen Ukrainan alueella. Hän varttui sionistisessa ilmapiirissä, ja vuonna 1906 hänen perheensä muutti tuolloin Osmanien valtakuntaan kuuluneeseen Palestiinaan. He asuivat alkuun arabikylässä, mikä vaikutti vielä myöhemminkin hänen myötätuntoonsa arabeja kohtaan. Vuonna 1910 perhe muutti Jaffaan ja oli mukana perustamassa Ahuzat Bayitin asuinaluetta, josta Tel Aviv myöhemmin kasvoi.
Sharett muutti Istanbuliin opiskelemaan lakia, mutta hänen opintonsa keskeytyivät ensimmäisen maailmansodan aikana hänen päädyttyään tulkiksi Osmanien armeijaan. Sodan jälkeen Sharett opiskeli taloutta London School of Economics -yliopistossa Lontoossa.
Vuosina 1933–1948 hän toimi välittäjänä sionistiliikkeen ja Palestiinan brittiläisen mandaatin neuvotteluissa, jotka johtivat Israelin valtion perustamiseen. Ansioittensa perusteella hänet nimitettiin Israelin ensimmäiseksi ulkoministeriksi. Hänen ulkoministerikautensa tärkein saavutus oli Israelin itsenäisyyssodan päättäneen rauhansopimuksen neuvotteleminen.
Sharettista tuli pääministeri David Ben-Gurionin jäätyä väliaikaisesti eläkkeelle 1953. Sharettin pääministerikaudella talous kasvoi ja maahanmuutto lisääntyi, ja hän pyrki tasapainottamaan Israelin välejä arabien kanssa. Vuonna 1955 Ben-Gurion palasi pääministeriksi ja Sharett ulkoministeriksi, mutta heidän välisten erimielisyyksiensä vuoksi Sharett jättäytyi tehtävästä seuraavana vuonna. Sharett oli kuolemaansa asti knessetin jäsenenä. Vuonna 1960 hänet valittiin Maailman Sionistijärjestön hallintoon. Sharett toimi myös Israelin juutalaistoimiston puheenjohtajana 1961–1965.
Sharett kuoli vuonna 1965 ja haudattiin Tel Avivin Trumpeldor Cemetery -hautausmaalle.
Aiheesta muualla

Elämäkerta-artikkeli Israelin ulkoministeriön sivuilla (englanniksi)
Moshe Sharett: Jewish Virtual Library(englanniksi)
Kuvia tai muita tiedostoja aiheesta Moshe Sharett Wikimedia Commonsissa
| n k Israelin pääministerit |
| --- | --- | --- |
|  Ben-Gurion  Sharett  Ben-Gurion  Eshkol  Meir  Rabin  Begin  Shamir  Peres  Shamir  Rabin  Peres  Netanjahu  Barak  Sharon  Olmert  Netanjahu  Bennett  Lapid  Netanjahu  |  Ben-Gurion  Sharett  Ben-Gurion  Eshkol  Meir  Rabin  Begin  Shamir  Peres  Shamir  Rabin  Peres  Netanjahu  Barak  Sharon  Olmert  Netanjahu  Bennett  Lapid  Netanjahu  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Tšekki  Alankomaat 
Tieteilijät:  CiNii 
Henkilöt:  Deutsche Biographie  DDB 
Muut:  NARA  SNAC  IdRef 2
Pokémon: The Adventures in the Orange Islands

Pokémon: The Adventures in the Orange Islands on Pokémon-animesarjan toinen tuotantokausi. Pokémon TV:ssä ja Prime Videossa kausi on ensimmäisen tuotantokauden ohella luokiteltu muista alkuperäisen sarjan tuotantokausista osaksi sarjaa Pokémon the Series: The Beginning.
Suomessa toinen tuotantokausi jätettiin kaupallisista syistä kokonaan näyttämättä, koska maassa piti päästä jo toisen sukupolven jaksoihin. Jaksoihin on kuitenkin tehty internetissä fanipohjaisia suomenkielisiä tekstityksiä, mutta tekstitykset sisältävät jaksot on sittemmin poistettu YouTubesta.
Yhdysvalloissa ensimmäinen jakso Pallet Party Panic nähtiin viikko Indigo League -kauden päättymisen jälkeen 4. joulukuuta 1999. Varsinaisesti kausi alkoi 8. tammikuuta 2000 jaksolla A Scare in the Air. Toinen tuotantokausi käsitti 36 jaksoa ja päättyi jaksoon The Rivalry Revival 14. lokakuuta 2000.
The Adventures in the Orange Islands tehtiin ”täytetuotantokaudeksi”, jotta konsolipelit Pokémon Gold ja Silver saataisiin valmiiksi ja julkaistua samaan aikaan kuin Pokémonin kolmas tuotantokausi, jossa esiintyy samoja uusia pokémoneja kuin Gold ja Silver -peleissä.
Pokémonin virallisten nettisivujen (pokemon.com) mukaan kauden ensimmäiset 25 jaksoa (jaksoon Charizard Chills asti) kuuluvat Indigo Leaguen loppupuolen kanssa toiseen kauteen ja loput 11 jaksoa The Johto Journeysin kanssa kolmanteen kauteen.
Jaksot

| # | Esityspäivä USA:ssa | Englanninkielinen nimi |
| --- | --- | --- |
| 81 | 4. joulukuuta 1999 | Pallet Party Panic |
| 82 | 8. tammikuuta 2000 | A Scare in the Air |
| 83 | 15. tammikuuta 2000 | Poké Ball Peril |
| 84 | 22. tammikuuta 2000 | The Lost Lapras |
| 85 | 5. helmikuuta 2000 | Fit to be Tide |
| 86 | 5. helmikuuta 2000 | Pikachu Re-Volts |
| 87 | 5. helmikuuta 2000 | The Crystal Onix |
| 88 | 12. helmikuuta 2000 | In the Pink |
| 89 | 4. maaliskuuta 2000 | Shell Shock! |
| 90 | 12. helmikuuta 2000 | Stage Fight! |
| 91 | 26. helmikuuta 2000 | Bye Bye Psyduck |
| 92 | 4. maaliskuuta 2000 | The Joy of Pokémon |
| 93 | 11. maaliskuuta 2000 | Navel Maneuvers |
| 94 | 25. maaliskuuta 2000 | Snack Attack |
| 95 | 25. maaliskuuta 2000 | A Shipful of Shivers |
| 96 | 25. maaliskuuta 2000 | Meowth Rules! |
| 97 | 1. huhtikuuta 2000 | Tracey Gets Bugged |
| 98 | 8. huhtikuuta 2000 | A Way Off Day Off |
| 99 | 15. huhtikuuta 2000 | The Mandarin Island Miss Match |
| 100 | 22. huhtikuuta 2000 | Wherefore Art Thou, Pokémon? |
| 101 | 29. huhtikuuta 2000 | Get Along, Little Pokémon |
| 102 | 6. toukokuuta 2000 | The Mystery Menace |
| 103 | 9. syyskuuta 2000 | Misty Meets Her Match |
| 104 | 15. syyskuuta 2000 | Bound For Trouble |
| 105 | 2. syyskuuta 2000 | Charizard Chills |
| 106 | 26. elokuuta 2000 | The Pokémon Water War |
| 107 | 19. elokuuta 2000 | Pokémon Food Fight! |
| 108 | 9. syyskuuta 2000 | Pokémon Double Trouble |
| 109 | 16. syyskuuta 2000 | The Wacky Watcher! |
| 110 | 16. syyskuuta 2000 | The Stun Spore Detour |
| 111 | 23. syyskuuta 2000 | Hello, Pummelo! |
| 112 | 23. syyskuuta 2000 | Enter The Dragonite |
| 113 | 30. syyskuuta 2000 | Viva Las Lapras |
| 114 | 30. syyskuuta 2000 | The Underground Round Up |
| 115 | 7. lokakuuta 2000 | A Tent Situation |
| 116 | 14. lokakuuta 2000 | The Rivalry Revival |
Äänirooleissa > Japaninkieliset äänet

| 0 | 1 | 2 |
| --- | --- | --- |
|  Rica Matsumoto  | … |  Ash Ketchum, tunnuslaulu   |
|  Ikue Ōtani  | … |  Pikachu   |
|  Mayumi Iizuka  | … |  Misty   |
|  Tomokazu Seki  | … |  Tracey Sketchit   |
|  Yūji Ueda  | … |  Brock   |
|  Megumi Hayashibara  | … |  Jessie   |
|  Shin’ichirō Miki  | … |  James, Pokédex   |
|  Inuko Inuyama  | … |  Meowth   |
|  Unshō Ishizuka  | … |  kertoja, professori Oak   |
|  Masami Toyoshima  | … |  Delia Ketchum   |
|  Yūko Kobayashi  | … |  Gary Oak   |
|  Chinami Nishimura  | … |  konstaapeli Jenny   |
|  Ayako Shiraishi  | … |  hoitaja Joy   |
|  Keiko Han  | … |  professori Ivy   |
|  Hirotaka Suzuoki  | … |  Giovanni   |
|  Takehito Koyasu  | … |  Butch   |
|  Masako Katsuki  | … |  Cassidy   |
|  Minami Takayama  | … |  Ritchie   |
|  Maria Kawamura  | … |  Prima (Lorelei)   |
|  Miki Nagasawa  | … |  Cissy   |
|  Shōzō Iizuka  | … |  Drake   |
|  Yasunori Matsumoto  | … |  Danny   |
|  Ryō Horikawa  | … |  Rudy   |
|  Mami Koyama  | … |  Luana   |
|  Yumi Kakazu  | … |  Kay  |
Äänirooleissa > Englanninkieliset äänet

| 0 | 1 | 2 |
| --- | --- | --- |
|  Veronica Taylor  | … |  Ash Ketchum, Delia Ketchum   |
|  Rachael Lillis  | … |  Misty, Jessie, Goldeen, Poliwag, Venonat, Jigglypuff, Vulpix, sivuäänet   |
|  Ted Lewis  | … |  Tracey Sketchit, Giovanni, sivuäänet   |
|  Eric Stuart  | … |  James, Brock, Pokédex, Butch, Squirtle, Weezing, Lickitung, Scyther, sivuäänet   |
|  Maddie Blaustein  | … |  Meowth, sivuäänet   |
|  Ken Gates  | … |  kertoja   |
|  Jimmy Zoppi  | … |  Gary Oak, sivuäänet   |
|  Stan Hart  | … |  professori Oak   |
|  Lee Quick  | … |  konstaapeli Jenny   |
|  Megan Hollingshead  | … |  hoitaja Joy, Cassidy, sivuäänet   |
|  Tara Jayne  | … |  Ritchie, Cissy, Bulbasaur, sivuäänet   |
|  Jim Malone  | … |  Danny   |
|  Matthew Mitler  | … |  Rudy, sivuäänet   |
|  Michael Haigney  | … |  Psyduck, Snorlax, Muk, Geodude, sivuäänet   |
|  Kayzie Rogers  | … |  professori Ivy, Luana, Marill, Mimey, sivuäänet   |
|  Jayne Grand  | … |  Prima   |
|  Scottie Ray  | … |  Drake, sivuäänet   |
|  Amy Birnbaum  | … |  sivuäänet   |
|  Nathan Price  | … |  sivuäänet   |
|  Lisa Ortiz  | … |  sivuäänet   |
|  Jessica Calvello  | … |  Kay (sivuääni jaksossa 90)   |
|  Russell Velázquez  | … |  tunnuslaulu   |
|  Furniko Orikasa  | … |  Lorelei  |
Tommy Tuovinen

Tommy Tuovinen (oik. Tuomas Tuovinen, s. 1981) on suomalainen metallimusiikin laulaja, joka on tunnettu muun muassa yhtyeistä MyGrain ja Crownshift. Hän on ollut myös yhtyeissä Damnation Plan ja Oceanhoarse. Vuonna 2018 kerrottiin, että hän joutuu lopettamaan aktiivisen keikkailun kuulonaleneman vuoksi ja voi toimia vain satunnaisesti.
Diskografia > MyGrain

Orbit Dance (2006)
Signs of Existence (2008)
MyGrain (2011)
Planetary Breathing (2013)
V (2020)
Diskografia > Damnation Plan

Reality Illusion (2017)
Diskografia > Crownshift

Crownshift (2024)
Kymri

| Kymri |
| --- | --- |
 Kymriä osaavien osuus Walesissa vuonna 2011.
Oma nimi:  Cymraeg [kəmˈrɑːɨɡ]
Muu nimi:  Wales
Tiedot
Alue:   Wales   Englanti   Argentiina   Yhdysvallat   Kanada
Virallinen kieli:   Wales
Puhujia:  Wales 860 000 (ensimmäisenä tai toisena kielenä)  Englanti 113 000  Argentiina 25 000
Sija:  ei 100 suurimman joukossa
Kirjaimisto:  latinalainen
Kielenhuolto:  Kymrin kielen komissaariaatti
Kielitieteellinen luokitus
Kielikunta:  indoeurooppalaiset kielet
Kieliryhmä:  kelttiläiset kielet – ydinkelttiläiset kielet – TGB-kelttiläiset kielet – saarikelttiläiset kielet – britanniset kielet
Kielikoodit
ISO 639-1:  cy
ISO 639-2:  wel (B), cym (T)
ISO 639-3:  cym
 Ohje 
Kymri (kymriksi Cymraeg tai y Gymraeg) eli wales (engl. Welsh) on Walesissa puhuttava kelttiläisten kielten britanniseen alahaaraan kuuluva kieli, jonka puhujia sanotaan kymreiksi.
Puhujamäärä ja asema

Kymriä osaa Walesin yli 3-vuotiaasta väestöstä noin 860 000 ihmistä eli 28,5 prosenttia väestöstä. Kymriä käyttää walesilaisista päivittäin 16 prosenttia.
Kymrin puhujien suhteellinen osuus väestöstä romahti 1800-luvulla ja 1900-luvun alkupuoliskolla englantilaistamispolitiikan sekä varsinkin teollistumisen aiheuttaman englantia puhuneiden työläisten tulvan johdosta. Kymrin käytöstä myös rangaistiin koulussa ja maastamuuttokin verotti kielen puhujia: siinä missä skotlantilaisen gaelin kielen puhujia oli 1900-luvun alussa enemmän Kanadan Cape Bretonissa kuin Skotlannissa, kymrinkielisten maastamuuttajien suurin siirtokunta syntyi Argentiinan eteläosassa sijaitsevaan Chubutiin, jossa yhä 2000-luvulla on kymrinkielisiä yhteisöjä.
Toisen maailmansodan jälkeen kymriä on ruvettu määrätietoisesti elvyttämään. Toisin kuin iirin kieli Irlannissa, kymri näkyy ja kuuluu lähes kaikkialla Walesissa, vaikka tärkeimmät kymrinkielisten asuma-alueet ovatkin Walesin länsiosissa. Kymrin pohjois- ja etelämurre eroavat toisistaan huomattavasti, ja puhujat laskevatkin mielellään leikkiä murre-eroista. Kirjakieli on kuitenkin varsin erilaista kuin puhutut murteet ja toimiikin siksi yhdistävänä voimana. Arkaainen kirjakymri eroaa murteista itse asiassa yhtä paljon kuin kirja-arabia puhutusta arabiasta. Sana kirjoittaa on kirjakielellä ysgrifennu, mutta puhekieltä jäljittelevässä tekstissä se voidaan kirjoittaa sgwennu.
Kymrin kieli on Walesissa englannin rinnalla tasavertainen virallinen kieli. Sen aseman turvaavat kymrin kielestä vuonna 1993 annettu laki (Deddf yr Iaith Gymraeg 1993, engl. Welsh Language Act 1993) sekä Walesin hallinnosta vuonna 1998 annettu laki (Deddf Llywodraeth Cymru 1998, engl. Government of Wales Act 1998). Julkisten elinten ja tiettyjen yksityisten toimijoiden on tarjottava palveluita kymriksi. Useimmat opastekilvet ovat sekä englanniksi että kymriksi. Kymri on Walesin kouluissa pakollinen aine 16-vuotiaaksi asti, minkä lisäksi Walesissa on kouluja, jotka antavat opetusta joko osittain tai kokonaan kymriksi.
Historia

Kirjakymrin pohjana toimii vuonna 1588 julkaistu William Morganin raamatunkäännös. Kielen kirjallinen historia alkaa jo varhaiskymristä (500-luku), mutta suuria määriä kirjallisia muistomerkkejä on säilynyt vasta muinaiskymrin (800–1000-luku) ajalta. Keskikymri (1100–1300-luku) on jo jossakin määrin ymmärrettävää nykykymrin puhujalle: tälle aikakaudelle sijoittuvat vanhimmat säilyneet kymrinkieliset versiot walesilaisten mytologisesta Mabinogion-kokoelmasta. Varhaisen uuskymrin aika sijoittuu keskikymrin ja Morganin raamatunkäännöksen väliin 1300–1500-luvulle. Tämän aikakauden tärkeimpiä kirjallisia teoksia ovat Walesin kansallisrunoilijan Dafydd ap Gwilymin runoteokset, jotka ovat vauhdikkaita, uskallettuja ja eroottisiakin.
Äännerakenne

Kymrin äännerakenne on seuraavanlainen:
|  | Labiaalit | Dentaalit | Alveolaarit | Lateraalit | Postalveolaarit | Palataalit | Velaarit | Uvulaarit | Glottaalit |
| --- | --- | --- | --- | --- | --- | --- | --- | --- | --- |
| Nasaalit | m̥ m |  | n̥ n |  |  |  | ŋ̊ ŋ |  |  |
| Klusiilit | p b |  | t d |  | (t͡ʃ d͡ʒ) |  | k g |  |  |
| Frikatiivit | f v | θ ð | s (z) | ɬ | ʃ |  |  | χ | h |
| Tremulantit |  |  | r̥ r |  |  |  |  |  |  |
| Approksimantit |  |  |  |  | l |  | (ç) j | (ʍ w |  |
[z] esiintyy lainasanoissa, kuten sw /zuː/, joskin se saattaa pohjoismurteissa ääntyä /s/. Postalveolaariset affrikaatat [t͡ʃ d͡ʒ] esiintyvät lähinnä lainasanoissa, mutta myös joissakin murteissa foneemien /tj dj/ foneettisina vastineina.
Soinnittomat nasaalit /m̥ n̥ ŋ̊/ esiintyvät sananalkuisesti nasaalimutaation seurauksena. Sananalkuinen /χw/ voi ääntyä etelämurteissa [ʍ]. Sananalkuinen h-proteesista johtuva /hj/ voi ääntyä [ç].
|  | etu> lyhyt | etu> pitkä | keski> lyhyt | keski> pitkä | taka> lyhyt | taka> pitkä |
| --- | --- | --- | --- | --- | --- | --- |
| suppea | ɪ | iː | ɨ | ɨː | ʊ | uː |
| väli | ɛ | eː | ə | əː | ɔ | o: |
| lavea |  |  | a | aː |  |  |
Vokaalit /ɨ ɨː/ ovat hävinneet etelämurteista, joissa ne ovat yhdistyneet vokaaleihin /ɪ iː/.
Kirjoitusjärjestelmä

Kymriä kirjoitetaan latinalaisella aakkostolla, jossa on 29 kirjainta, joista kahdeksan on digrafeja.
| Suuraakkoset |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | Ch | D | Dd | E | F | Ff | G | Ng | H | I | J | L | Ll | M | N | O | P | Ph | R | Rh | S | T | Th | U | W | Y |
Pienaakkoset
| a | b | c | ch | d | dd | e | f | ff | g | ng | h | i | j | l | ll | m | n | o | p | ph | r | rh | s | t | th | u | w | y |
Kirjallisuus

Walesilaiselle yhteiskunnalle on viime aikoihin asti ollut ominaista ankaralakinen, teologialtaan kalvinistispainotteinen uskonnollisuus, ja vaikka protestantismi onkin rohkaissut äidinkielen kirjalliseen käyttöön – kymrinkielinen kirjallinen perinne ei koskaan ole jäänyt samalla tavalla pelkän suullisen kansanperinteen varaan kuin iirinkielinen –, suuri osa nykykymrinkielisestä kirjallisuudesta on pitäytynyt yksinomaan uskonnollisiin aiheisiin.
1700-luvun tärkein kymrinkielinen runoilija oli William Williams Pantycelyn (1717–91), joka oli Walesin metodistisen herätyksen tärkeimpiä johtajia. William Williams Pantycelyn kirjoitti suosittuihin sävelmiin hengellisiä lauluja ja virsiä ja saikin lempinimekseen Y Pêr Ganiedydd, ”sulosointuinen laulaja”.
1800-luvulla alkoi ilmestyä myös kymrinkielisiä romaaneja. Ensimmäinen merkittävä romaanikirjailija oli Daniel Owen (1836–95), mutta jo ennen hänen teoksiaan oli kymriksi käännetty englanninkielistä kirjallisuutta, kuten Harriet Beecher Stowen Tuomo-sedän tupa.
1900-luvun merkittävimpiä klassikkokirjailijoita olivat Saunders Lewis (1893–1985) ja Kate Roberts (1891–1985). Lewis oli ennen kaikkea näytelmä- ja kuunnelmakirjailija, joka osallistui aktivistisesti kymrinkielisten oikeustaisteluun ja walesiläisten kansallismieliseen toimintaan. Roberts oli tuottelias romaani- ja novellikirjailija ja osallistui myös nationalistiliikkeen toimintaan: hän perusti myös oman kustantamon kymrinkielistä kirjallisuutta varten.
Hedd Wyn, oikealta nimeltään Ellis Humphrey Evans (1887–1917), kaatui ensimmäisessä maailmansodassa ja sai kymrinkielisen runouden arvostetuimman palkinnon kuoltuaan. Hedd Wyniä on verrattu samanaikaisiin englantilaisiin sotarunoilijoihin Siegfried Sassooniin, Wilfred Oweniin ja Charles Hamilton Sorleyhin.
Kymrinkielinen populaarikulttuuri

Kymri on viime vuosikymmeninä saanut jalansijaa muun muassa folk- ja rockmusiikissa. Esimerkiksi walesilainen rockyhtye Super Furry Animals on levyttänyt kymrinkielisiä kappaleita. Myös kymrinkielistä radio- ja tv-ohjelmaa on nykyisin tarjolla. Esimerkiksi televisiokanava S4C lähettää ohjelmaa vain kymriksi.